OpenLLM-France/wikimedia huggingface dataset:
# Ruskin (Florida)

Ruskin és una concentració de població designada pel cens dels Estats Units a l'estat de Florida. Segons el cens del 2000 tenia 8.321 habitants.

## Demografia

Segons el cens del 2000, Ruskin tenia 8.321 habitants, 2.963 habitatges, i 2.074 famílies. La densitat de població era de 225,6 habitants/km².
Dels 2.963 habitatges en un 29,8% hi vivien nens de menys de 18 anys, en un 53,6% hi vivien parelles casades, en un 10,5% dones solteres, i en un 30% no eren unitats familiars. En el 23,9% dels habitatges hi vivien persones soles l'11,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,79 i el nombre mitjà de persones que vivien en cada família era de 3,28.
Per edats la població es repartia de la següent manera: un 26,5% tenia menys de 18 anys, un 9,6% entre 18 i 24, un 26,8% entre 25 i 44, un 21,1% de 45 a 60 i un 16,1% 65 anys o més.
L'edat mediana era de 35 anys. Per cada 100 dones de 18 o més anys hi havia 102,9 homes.
La renda mediana per habitatge era de 28.228 $ i la renda mediana per família de 32.404 $. Els homes tenien una renda mediana de 25.787 $ mentre que les dones 20.817 $. La renda per capita de la població era de 12.943 $. Entorn del 10,6% de les famílies i el 17,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ruskin». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 2 agost 2010].
* ↑ «Geographic Comparison Table- Ruskin». American Fact Finder. Oficina del Cens dels Estats Units, 12-01-2010.
# Williamsburg (Brooklyn)

Williamsburg és un barri del borough novaiorquès de Brooklyn, i està situat entre Greenpoint, Bedford-Stuyvesant, i Bushwick. El barri forma part del precinte 90°, i és patrullat pel Departament de Policia de Nova York (NYPD). En el Consell de la Ciutat la part occidental del barri i la septentrional pertanyen al Districte 33è, i la part oriental del barri pertany al Districte 34º.
Molts grups ètnics tenen enclavaments dins de Williamsburg, entre ells estan els alemanys, els jueus jasídics, els italians, porto-riquenys, i dominicans. El barri també és un potent iman que atrau als joves que es mouen a la ciutat, i punt influencial del indie rock, i de l'anomenada cultura hipster. Williamsburg és llar d'una puixant comunitat d'art, associada principalment al llarg de l'Avinguda Bedford. Williamsburg és vista com a lloc d'immigrants, i com una comunitat de la tribu urbana hipster. Tanmateix, en la segona dècada del segle xxi, la gentrificació s'ha estès per Williamsburg, convertint el barri en una extensió de Manhattan, amb habitatges de luxe, bars, restaurants, i locals de diversió cars, que han escombrat l'esperit creatiu del moviment Fes-ho tu mateix. Molts artistes i músics s'han traslladat a altres barris o a fora de la ciutat, i a finals de l'any 2014 va tenir lloc el tancament de les tres sales de concerts més emblemàtiques del barri, a causa de la pressió immobiliària, i a la pujada dels lloguers.

## Referències

* ↑ 90th Precinct, NYPD.
* ↑ «Boundaries map of the 33rd City Council District». NYC Board of Elections. Arxivat de l'original el 2011-07-25. [Consulta: 3 novembre 2009].
* ↑ «Boundaries map of the 34th City Council District». NYC Board of Elections. Arxivat de l'original el 2011-07-25. [Consulta: 3 novembre 2009].
* ↑ «L'apagada artística de la ciutat de Nova York». eldiario.es, 24-06-2015. [Consulta: 28 juny 2015].
# Escoles Locals de Comerç

Les Escoles Locals de Comerç foren creades per acord de l'Assemblea de la Mancomunitat de Catalunya el mes de novembre de 1916. Per incompliment de les bases del concurs, el Consell Permanent de la Mancomunitat anul·la aquestes concessions i encomana al Consell de Pedagogia la redacció d'unes bases per a la convocatòria d'un nou concurs per adjudicar dues escoles, cadascuna d'elles instal·lada en un edifici propi. Aquest, com a mínim, tindrà una aula-laboratori i una aula-oficina. El seu professorat estava format a l'Escola d'Alts Estudis Comercials.

## Referències

* ↑ Mancomunitat de Catalunya 1914-2014. «Ensenyament a la Mancomunitat de Catalunya». Diputació de Barcelona. [Consulta: 18 febrer 2014].
# Programa Comenius

Comenius és un programa de cooperació europea en matèria de l'ensenyament escolar que se centra en la primera etapa de l'educació (infantil, primària i secundària) i va dirigida a tots els membres de la comunitat educativa. Dona suport a associacions entre centres escolars de diferents països i projectes relacionats amb la formació del personal implicat en l'ensenyament escolar.
El seu objectiu consisteix, doncs, a millorar la qualitat de l'ensenyament, reforçar la dimensió europea i promoure l'aprenentatge de llengües i la mobilitat d'alumnes i professors. La finalitat és l'aprenentatge en un marc multicultural, peça clau de la ciutadania europea, el suport a grups desfavorits, la lluita contra el fracàs escolar i la prevenció de l'exclusió social.

## Referències

* ↑ «Comènius: Mobilitat i aprenentatge de llengües estrangeres.». jove.cat. Generalitat de Catalunya, 07-03-2012. Arxivat de l'original el 2017-05-31. [Consulta: 5 desembre 2018].
* ↑ «Comenius: Europa a la classe». xtec. [Consulta: 5 desembre 2018].

## Enllaços externs

* Programa Comenius - Lloc web oficial
Viccionari
# Cargolet de Negret

El cargolet de Negret (Henicorhina negreti) és un ocell de la família dels troglodítids (Troglodytidae).

## Hàbitat i distribució

Habita el sotabosc de la selva pluvial de les terres baixes de Colòmbia.

## Referències

* ↑ «Cargolet de Negret». Cercaterm. TERMCAT, Centre de Terminologia. Rev. 2/12/2021(català)
# Sant Cosme i Sant Damià de Rialp

Sant Cosme i Sant Damià de Rialp és una capella de la vila de Rialp, dins de l'antic terme municipal primigeni, a la comarca del Pallars Sobirà. És al centre de la vila, davant mateix de la fita quilomètrica 132 de la carretera C-13.

## Notes

* ↑ Gavín, Josep Maria. Pallars Sobirà. Barcelona: Arxiu Gavín, 1981 (Inventari d'esglésies, 9). ISBN 84-85180-26-7.

## Enllaços externs

* Sant Cosme i Sant Damià de Rialp en el seu entorn, a l'Institut Cartogràfic de Catalunya
* Associació Cultural de Sant Cosme i Sant Damià de Rialp (Pallars Sobirà)
# Willis Reed

Willis Reed (Dubach, 25 de juny de 1942 - Houston, 21 de març de 2023) fou un basquetbolista estatunidenc que va competir durant les dècades de 1960 i 1970.
La seva etapa a l'NBA com a jugador la va passar íntegrament als New York Knicks (1964-1974), on fou escollit en primera posició de la segona ronda del draft de 1964. Amb els Knicks es proclamà bicampió, el 1970 i el 1973, sent escollit com a MVP de sengles Finals. La temporada 1969-70 resultà ser la més prolífica de la seva carrera individual: a més d'aconseguir l'anell com a MVP de les Finals, també fou escollit com a MVP de l'NBA, MVP de l'All-Star Game i integrant del primer equip All-NBA; la tripleta de premis MVP resultà ser la primera de la història de la competició.
Una vegada retirat, el 1974, passà a exercir d'entrenador en diversos equips, retirant-se el 1989 als New Jersey Nets. Posteriorment passà a exercir de mànager en aquest mateix equip fins al 1996.
El 1982 va ingressar al Basketball Hall of Fame i el 1997 fou escollit com un dels 50 millors jugadors de la història de l'NBA.

## Referències

* ↑ Araton, Harvey «Willis Reed, Hall of Fame Center for Champion Knicks, Dies at 80». , March 21, 2023 [Consulta: March 21, 2023].
* ↑ Willis Reed Jr.. «Pride Is His Spur». The New York Times, March 10, 1977. Arxivat de l'original el March 21, 2023. [Consulta: March 21, 2023].
* ↑ «Legends profile: Willis Reed». National Basketball Association, September 13, 2021. Arxivat de l'original el March 22, 2023. [Consulta: March 22, 2023].
* ↑ «Willis Reed dies at 80: NBA world mourns loss of Knicks icon and Basketball Hall of Famer». sportingnews.com. Arxivat de l'original el March 21, 2023. [Consulta: March 21, 2023].
* ↑ «Willis Reed Steps Down as Head Coach of Nets». Los Angeles Times, August 11, 1989. Arxivat de l'original el March 27, 2023. [Consulta: March 27, 2023].
* ↑ Rogers, Thomas. «Reed Named to Hall of Fame». The New York Times, February 21, 1982. Arxivat de l'original el March 21, 2023. [Consulta: March 22, 2023].
* ↑ «NBA at 50: Top 50 Players». National Basketball Association, October 29, 1996. Arxivat de l'original el May 4, 2019. [Consulta: March 23, 2023].
# Monticello (Utah)

Monticello és una població dels Estats Units a l'estat de Utah. Segons el cens del 2000 tenia 1.958 habitants.

## Demografia

Segons el cens del 2000, Monticello tenia 1.958 habitants, 606 habitatges, i 467 famílies. La densitat de població era de 291,9 habitants per km².
Dels 606 habitatges en un 41,9% hi vivien nens de menys de 18 anys, en un 69% hi vivien parelles casades, en un 5,8% dones solteres, i en un 22,8% no eren unitats familiars. En el 20,8% dels habitatges hi vivien persones soles el 9,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,09 i el nombre mitjà de persones que vivien en cada família era de 3,65.
Per edats la població es repartia de la següent manera: un 36,5% tenia menys de 18 anys, un 7,6% entre 18 i 24, un 25,7% entre 25 i 44, un 17,9% de 45 a 60 i un 12,3% 65 anys o més.
L'edat mediana era de 30 anys. Per cada 100 dones de 18 o més anys hi havia 108,7 homes.
La renda mediana per habitatge era de 35.929 $ i la renda mediana per família de 42.115 $. Els homes tenien una renda mediana de 31.000 $ mentre que les dones 21.875 $. La renda per capita de la població era de 14.033 $. Entorn del 6,7% de les famílies i el 8,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Monticello». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
* ↑ «Geographic Comparison Table- Monticello». American Fact Finder. Oficina del Cens dels Estats Units, 12-01-2010.
# Producte Kronecker

El producte Kronecker, denotat per ⊗ ($\otimes$) és una operació entre dues matrius d'una mida arbitrària que donen com a resultat una matriu en blocs. És un cas especial del producte tensorial. S'ha de distingir entre el producte Kronecker i la multiplicació de matrius. Són dues operacions completament diferents.

## Definició

Si A és una matriu de dimensions m per n i B és una matriu de dimensions p per q, aleshores el producte Kronecker A⊗B és la matriu de blocs de dimensions mp per nq:$A\otimes B=(a)_{ij}\cdot B$
Això es correspon amb la matriu:
    $A\otimes B={\begin{pmatrix}a_{11}B&\cdots &a_{1n}B\\\vdots &\ddots &\vdots \\a_{m1}B&\cdots &a_{mn}B\end{pmatrix}}$
O més explícitament,
    $A\otimes B={\begin{pmatrix}a_{11}b_{11}&a_{11}b_{12}&\cdots &a_{11}b_{1q}&\cdots &\cdots &a_{1n}b_{11}&a_{1n}b_{12}&\cdots &a_{1n}b_{1q}\\a_{11}b_{21}&a_{11}b_{22}&\cdots &a_{11}b_{2q}&\cdots &\cdots &a_{1n}b_{21}&a_{1n}b_{22}&\cdots &a_{1n}b_{2q}\\\vdots &\vdots &\ddots &\vdots &&&\vdots &\vdots &\ddots &\vdots \\a_{11}b_{p1}&a_{11}b_{p2}&\cdots &a_{11}b_{pq}&\cdots &\cdots &a_{1n}b_{p1}&a_{1n}b_{p2}&\cdots &a_{1n}b_{pq}\\\vdots &\vdots &&\vdots &\ddots &&\vdots &\vdots &&\vdots \\\vdots &\vdots &&\vdots &&\ddots &\vdots &\vdots &&\vdots \\a_{m1}b_{11}&a_{m1}b_{12}&\cdots &a_{m1}b_{1q}&\cdots &\cdots &a_{mn}b_{11}&a_{mn}b_{12}&\cdots &a_{mn}b_{1q}\\a_{m1}b_{21}&a_{m1}b_{22}&\cdots &a_{m1}b_{2q}&\cdots &\cdots &a_{mn}b_{21}&a_{mn}b_{22}&\cdots &a_{mn}b_{2q}\\\vdots &\vdots &\ddots &\vdots &&&\vdots &\vdots &\ddots &\vdots \\a_{m1}b_{p1}&a_{m1}b_{p2}&\cdots &a_{m1}b_{pq}&\cdots &\cdots &a_{mn}b_{p1}&a_{mn}b_{p2}&\cdots &a_{mn}b_{pq}\end{pmatrix}}$

### Exemples

    ${\begin{pmatrix}1&3&2\\1&0&0\\1&2&2\end{pmatrix}}\otimes {\begin{pmatrix}0&5\\5&0\\1&1\end{pmatrix}}={\begin{pmatrix}1\cdot {\begin{pmatrix}0&5\\5&0\\1&1\end{pmatrix}}&3\cdot {\begin{pmatrix}0&5\\5&0\\1&1\end{pmatrix}}&2\cdot {\begin{pmatrix}0&5\\5&0\\1&1\end{pmatrix}}\\1\cdot {\begin{pmatrix}0&5\\5&0\\1&1\end{pmatrix}}&0\cdot {\begin{pmatrix}0&5\\5&0\\1&1\end{pmatrix}}&0\cdot {\begin{pmatrix}0&5\\5&0\\1&1\end{pmatrix}}\\1\cdot {\begin{pmatrix}0&5\\5&0\\1&1\end{pmatrix}}&2\cdot {\begin{pmatrix}0&5\\5&0\\1&1\end{pmatrix}}&2\cdot {\begin{pmatrix}0&5\\5&0\\1&1\end{pmatrix}}\end{pmatrix}}={\begin{pmatrix}0&5&0&15&0&10\\5&0&15&0&10&0\\1&1&3&3&2&2\\0&5&0&0&0&0\\5&0&0&0&0&0\\1&1&0&0&0&0\\0&5&0&10&0&10\\5&0&10&0&10&0\\1&1&2&2&2&2\end{pmatrix}}$

## Propietats
### Bilinealitat i associativitat

El producte Kronecker és un cas especial del producte tensorial, i, per tant, és bilineal i associatiu:
    $A\otimes (B+C)=A\otimes B+A\otimes C$ si B i C tenen les mateixes dimensions,
    $(A+B)\otimes C=A\otimes C+B\otimes C$ si A i B tenen les mateixes dimensions,
    $(kA)\otimes B=A\otimes (kB)=k(A\otimes B),$
    $(A\otimes B)\otimes C=A\otimes (B\otimes C),$
on A, B i C són matrius i on k és un escalar.
El producte Kronecker no és commutatiu: Això és, en general, A⊗B i B⊗A són matrius diferents. Tanmateix, A⊗B i B⊗A són permutacions equivalents. Això és, hi ha unes matrius de permutació P i Q tals que $A\otimes B=P\,(B\otimes A)\,Q.$
# Cantó de Poitiers-4

El cantó de Poitiers-4 és un cantó francès del departament de la Viena, situat al districte de Poitiers. Compta amb 1 municipi i part del de Poitiers.

## Municipis

* Saint-Benoît
* Poitiers (part)

## Història

Llista dels consellers generals successius :
| Data d'elecció | Identitat | Partit |
| 1973-1982 | Jean-Yves Chamard | UDR, després RPR |
| 1982-1998 | André Coquema | RPR |
| 1998-2001 | Jean-Luc Gaboreau | PS |
| 2001-2004 | Jean-Pierre Lagrange | RPR |
| 2004- | Martine Gaboreau | PS |
| les dades anteriors no són pas conegudes ||||
# Francesc Xavier Puyada i Alsina

Francesc Xavier Puyada i Alsina (Badalona, Catalunya 15 de maig de 1981) és un jugador de bàsquet que ha jugat en diversos equips de la Lliga ACB.

## Trajectòria esportiva
### Clubs

* Pedrera Sant Josep Badalona
* 1999-00: FC Barcelona B (EBA)
* 2000-01: FC Barcelona B (Eba) i FC Barcelona (ACB)
* 2001-02: Drac Inca (LEB)
* 2002-03: CB Monsó (Eba) i Caprabo Lleida (ACB)
* 2003-04: WTC Cornella (LEB-2)
* 2004-05: CB L'Hospitalet (LEB-2)
* 2005-06: CB L'Hospitalet (LEB)
* 2006-07: CB L'Hospitalet (LEB) i Alta Gestión Fuenlabrada (ACB)
* 2007-08: Palma Aqua Magica (LEB Or)
* 2008-09: CB Valladolid (LEB Or)
* 2009-10: CB Valladolid (ACB)
* 2010-11: Club Baloncesto Murcia (LEB Or)

### Palmarès

* Campió de la Lliga LEB Oro i ascens a l'ACB amb el CB Valladolid la temporada 2008-09
* Ascens a la LEB i campió de la LEB2 amb el L ´ Hospitalet la temporada 2004-05
* Internacional amb la selecció espanyola jove (sub21), participa en el Campionat del Món del Japó 2001

## Referències

* ↑ «Fitxa de Puyada en el CB Valladolid». Arxivat de l'original el 2009-12-13. [Consulta: 26 febrer 2010].
# Sant Cosme i Sant Damià de Gospí

Sant Cosme i Sant Damià de Gospí és una capella del poble de Gospí, al municipi de Sant Ramon (Segarra) inclosa en l'Inventari del Patrimoni Arquitectònic de Catalunya.

## Descripció

Capella situada a l'entrada del nucli, dedicada als antics patrons de Gospí, d'una sola nau amb absis recte, coberta a dues aigües i realitzada amb paredat.
La façana principal presenta un revestiment amb arrebossat realitzat a mitjans del segle XX a causa d'una restauració de la capella, amb la porta d'accés amb arc de mig punt rebaixat, amb la presència a la part superior de la façana d'una inscripció de grans dimensions realitzada amb plaques de pedra amb el nom de la capella. A la part superior, coronant la capella, trobem un campanar d'espadanya d'un sol ull realitzat amb formigó.
L'interior de la capella presenta els murs realitzats amb paredat, amb volta de creueria pintada i clau de volta central. Per damunt de l'altar, trobem la imatge dels dos sants als que està consagrada la capella amb els seus atributs.

## Referències

* 1 2 3 «Sant Cosme i Sant Damià de Gospí». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 29 agost 2014].
# Saint-Oyen (Vall d'Aosta)

Saint-Oyen (arpità Sent-Oyen) és un municipi italià, situat a la regió de Vall d'Aosta. L'any 2007 tenia 216 habitants. Limita amb els municipis de Bourg-Saint-Pierre (Valais), Étroubles, Gignod i Saint-Rhémy-en-Bosses.

## Administració

Llista d'alcaldes :
| Període | Identitat | Partit |
| 2005- | Giampiero Collé | Llista cívica |
# Entitats Catalanes d'Acció Social

Entitats Catalanes d'Acció Social (ECAS) és una federació de 114 organitzacions privades no lucratives que treballen a Catalunya en l'àmbit social per donar resposta a les necessitats de col·lectius en situació o risc d'exclusió social. Es va fundar l'any 2003 com a resultat de la fusió de diferents plataformes de Catalunya en l'àmbit social per oferir un espai d'intercanvi, diàleg i coordinació entre les entitats associades, les administracions i la resta d'agents socials.
Forma part de la Taula del Tercer Sector, la Confederació, el Consell d'Associacions de Barcelona (CAB), l'European Anti Poverty Network (EAPN) i Pobresa Zero.
En les eleccions al Parlament de Catalunya de 2015 va reclamar a tots els partits polítics un canvi en les polítiques socials per superar les mesures pal·liatives i poder actuar sobre les causes de les desigualtats.

## Referències

* 1 2 3 4 «Teresa Crespo reelegida presidenta d'Entitats Catalanes d'Acció Social per dos anys mes». Vilaweb, 30-10-2015 [Consulta: 7 novembre 2015].
* ↑ «Entitats Catalanes d'Acció Social. ECAS». Consell d'Associacions de Barcelona [Consulta: 7 novembre 2015].
* ↑ «Las entidades sociales exigen un cambio en las políticas sociales» (en castellà). La Vanguardia, 07-09-2015 [Consulta: 7 novembre 2015].

## Enllaços externs

* Entitats Catalanes d'Acció Social - Lloc web oficial
* «Entitats Catalanes d'Acció Social considera una oportunitat perduda el debat sobre la pobresa». TV3, 2014.
* Baiges i Planas, Siscu «Les entitats socials denuncien l'excés de retallades dels cinc anys d'Artur Mas». El Diario, 25-09-2015.
# Producte (matemàtiques)

En matemàtiques, el producte de nombres enters, reals o complexos és el resultat de la seva multiplicació o bé l'expressió que indica els factors que s'han de multiplicar. Quan es multipliquen nombres enters o reals, l'ordre dels factors no altera el producte: això s'anomena propietat commutativa. Tanmateix, si es multipliquen matrius o elements d'altres àlgebres associatives el producte sí que depèn de l'ordre dels factors.
L'operador de producte pel producte d'una successió es denota per la lletra majúscula grega pi ($\textstyle \prod$), en analogia amb la lletra majúscula grega sigma ($\textstyle \sum$), que és el símbol del sumatori. El producte d'una successió que consisteix només d'un nombre és aquest mateix nombre. El producte de cap factor es coneix com a producte buit i és igual a 1 per definició.

## Vegeu també

* Multiplicació

## Enllaços externs

* Producte a Mathworld (anglès)
* Producte a PlanetMath (anglès)
# Carme Brunet Folch

Maria del Carmen Brunet Folch, més coneguda com a Carme Brunet (28 de gener de 1963) és una atleta catalana especialitzada en curses de fons. Durant la seva trajectòria esportiva destacà en els Campionats d'Espanya, proclamant-se campiona de fons en 20 quilòmetres els anys 1989 i 1991, i en cursa de 10 quilòmetres el 1990. Anteriorment, però, el 1987, ja havia aconseguit el títol de campiona de Catalunya de fons en pista en la prova de 10 quilòmetres. També fou campiona de Catalunya de mitja marató i de 10 quilòmetres l'any 1995, i de camp a través per equips el 1998. El 1990 va guanyar, també, la medalla d'or en la prova de 10 quilòmetres al Campionat Iberoamericà de Manaus. Fou onze vegades internacional amb la selecció espanyola. Per altra banda, participà també en curses de velocitat, i va batre el rècord català de 110 metres tanques. Brunet va participar i guanyar en diverses curses populars, com la Cursa Popular de Reus el 1998, o en la prova de cros, com en el XVI Cross de Vila-Seca, també el 1998.

## Referències

* 1 2 3 «Carme Brunet Folch». Enciclopèdia de l'esport català. Barcelona: Grup Enciclopèdia Catalana. [Consulta: 10 abril 2019].
* ↑ «Casacuberta y Brunet campeones catalanes». La Vanguardia (Hemeroteca), 02-05-1987, pàg. 43 [Consulta: 10 abril 2019].
* ↑ «Atletismo. Manaos: los españoles iniciaron los Campeonatos Iberoamericanos con 12 medallas». La Vanguardia (Hemeroteca), 16-09-1990, pàg. 50 [Consulta: 10 abril 2019].
* ↑ Soler, Ignasi «La Cursa Popular de Reus reúne a casi 13.000 atletas». La Vanguardia (Hemeroteca), 21-09-1998, pàg. 1 [Consulta: 10 abril 2019].
* ↑ «Vila-Seca: unos 800 atletas en el XVI cross local». La Vanguardia (Hemeroteca), 09-11-1998, pàg. 4 [Consulta: 10 abril 2019].
# Sagrario Sánchez Cortés

Mª Sagrario Sánchez Cortés (Xest, 25 de gener de 1964) és una política valenciana, diputada a les Corts Valencianes en la VII legislatura.

## Biografia

Ha estat presidenta comarcal del Partit Popular a la Foia de Bunyol-Xiva, secretària executiva regional per aquest partit, i alcaldessa de Xest de 1995 a 2003.
Fou escollida diputada per la província de València a les eleccions a les Corts Valencianes de 2007, data fins a la qual fou representant de la Diputació de València al Consell Social de la Universitat de València. No aconseguí revalidar l'acta a les Corts a les eleccions de 2011 però arran de la renúncia de Paula Sánchez de León el desembre de 2011 per a ocupar a Delegació del Govern, Sagrario Sánchez passà a substituir-la al parlament valencià ja el febrer de 2012.

## Referències

* ↑ «Sagrario Sánchez sustituirá a Paula Sánchez de León en Les Corts Valencianes» (en espanyol). Las Provincias, 30-12-2011. [Consulta: 27 desembre 2013].

## Enllaços externs

* Fitxa a les Corts Valencianes Arxivat 2015-09-23 a Wayback Machine.
Càrrecs públics :
| Precedit per: Raimundo Tarín García | Alcaldessa de Xest 1995 - 2003 | Succeït per: Raimundo Tarín García |